CELEX: 62019CA0741
Language: el
Date: 2021-09-02 00:00:00
Title: Υπόθεση C-741/19: Απόφαση του Δικαστηρίου (τμήμα μείζονος συνθέσεως) της 2ας Σεπτεμβρίου 2021 [αίτηση του Cour d'appel de Paris (Γαλλία) για την έκδοση προδικαστικής αποφάσεως] — Δημοκρατία της Μολδαβίας κατά Komstroy LLC, διαδόχου της Energoalians (Προδικαστική παραπομπή – Συνθήκη για το Χάρτη Ενέργειας – Άρθρο 26 – Δεν έχει εφαρμογή μεταξύ κρατών μελών – Διαιτητική απόφαση – Δικαστικός έλεγχος – Αρμοδιότητα δικαστηρίου κράτους μέλους – Διαφορά ανακύπτουσα μεταξύ φορέα τρίτου κράτους και άλλου τρίτου κράτους – Αρμοδιότητα του Δικαστηρίου – Άρθρο 1, σημείο 6, της Συνθήκης για το Χάρτη Ενέργειας – Έννοια του όρου «επένδυση»)

25.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/21
            
         
      Απόφαση του Δικαστηρίου (τμήμα μείζονος συνθέσεως) της 2ας Σεπτεμβρίου 2021 [αίτηση του Cour d'appel de Paris (Γαλλία) για την έκδοση προδικαστικής αποφάσεως] — Δημοκρατία της Μολδαβίας κατά Komstroy LLC, διαδόχου της Energoalians
      (Υπόθεση C-741/19) (1)
      
      (Προδικαστική παραπομπή - Συνθήκη για το Χάρτη Ενέργειας - Άρθρο 26 - Δεν έχει εφαρμογή μεταξύ κρατών μελών - Διαιτητική απόφαση - Δικαστικός έλεγχος - Αρμοδιότητα δικαστηρίου κράτους μέλους - Διαφορά ανακύπτουσα μεταξύ φορέα τρίτου κράτους και άλλου τρίτου κράτους - Αρμοδιότητα του Δικαστηρίου - Άρθρο 1, σημείο 6, της Συνθήκης για το Χάρτη Ενέργειας - Έννοια του όρου «επένδυση»)
      (2021/C 431/20)
      Γλώσσα διαδικασίας: η γαλλική
      
         Αιτούν δικαστήριο
      
      Cour d'appel de Paris
      
         Διάδικοι στην υπόθεση της κύριας δίκης
      
      
         Εκκαλούσα: Δημοκρατία της Μολδαβίας
      
         Εφεσίβλητη: Komstroy LLC, διάδοχος της Energoalians
      
         Διατακτικό
      
      Το Γενικό Δικαστήριο αποφασίζει:
      Το άρθρο 1, σημείο 6, και το άρθρο 26, παράγραφος 1, της Συνθήκης για το Χάρτη Ενέργειας, η οποία υπογράφηκε στη Λισαβόνα στις 17 Δεκεμβρίου 1994 και εγκρίθηκε εξ ονόματος των Ευρωπαϊκών Κοινοτήτων με την απόφαση 98/181/ΕΚ, ΕΚΑΧ, Ευρατόμ του Συμβουλίου και της Επιτροπής, της 23ης Σεπτεμβρίου 1997, έχουν την έννοια ότι η απόκτηση, από επιχείρηση συμβαλλόμενου μέρους της Συνθήκης αυτής, απαίτησης η οποία απορρέει από σύμβαση παροχής ηλεκτρικής ενέργειας, μη συνδεόμενη με επένδυση, και την οποία κατέχει επιχείρηση κράτους το οποίο δεν είναι συμβαλλόμενο μέρος της εν λόγω Συνθήκης έναντι δημόσιας επιχείρησης άλλου συμβαλλόμενου μέρους της ίδιας Συνθήκης, δεν συνιστά «επένδυση», κατά την έννοια των εν λόγω διατάξεων.
      
         (1)  EE C 413 της 09.12.2019